Kansas State University

Kansas State University er et delstatseid universitet i Manhattan i delstaten Kansas, USA. Det er også en campus i Salina, Kansas, hvor det ligger et tilknyttet College of Technology and Aviation.

Historie
KSU ble grunnlagt i 1863 som Bluemont Central College – med 53 elever. Etter president Abraham Lincolns signering av den første Morrill Act i 1962 ble KSU landets første såkalte Land-grant-college, under navnet Kansas Agricultural College. Dagens navn fikk lærestedet 27. mars 1959.

Fra 1868 avholdt skolen såkalte Farmers Institutes, videreutdanningskurs for bønder. Åtte senere åpnet det kjemiske laboratoriet i Holtz Hall, og en stasjon for landbruksfaglige eksperimenter åpnet i 1887. Fireårige studier i veterinærmedisin tok til i 1905. I disse årene var fagkretsen økonomi, landbruk, ingeniørfag, allmenne lærerstudier og journalistikk. Blant mer kuriøse fag var «industriell journalistikk» og studier til kornmølleingeniør. Forøvrig fikk campus elektrisk gatelys i 1894, radiostasjon i 1924 og egen TV-stasjon allerede i 1948.

I 1968 talte både Martin Luther King jr. og Robert Kennedy til studentene ved KSU, begge samme år de ble skutt.

Skoler og studenter
Ved universitetet var det i alt 23 141 studenter høsten 2006, og 1 047 vitenskapelig ansatte. Lærertettheten er altså ganske lav etter amerikansk universitetsstandard, men blant offentlige universiteter får KSU høy rangering både av Princeton Review og Consumers Digest. 

KSU består av ni colleges:
 College of Agriculture
 College of Architecture, Planning, and Design
 College of Arts and Sciences
 College of Business Administration
 College of Education
 College of Engineering
 College of Human Ecology
 College of Technology and Aviation (at Salina)
 College of and Veterinary Medicine

Skolepengene 2006 var årlig US$ 5 434 for studenter folkeregistrert i Kansas, og studiene gis opp til doktorgradsnivå. Det gis nesten 100 masterprogam og om lag 50 doktorgradsprogram. Studentene kommer fra samtlige delstater i USA og over 90 andre land.

Forskning og alumni
Utover undervisningen er det også rene vitenskapelige forskningsinstitutter ved KSU, enkelte holder meget høyt nivå:
 James R. Macdonald Laboratory for research in atomic, molecular and optical physics
 NASA Center for Gravitational Studies in Cellular and Developmental Biology
 3 Insitute for Environmental Research
 4 The National Gas Machinery Laboritory
 5 TRIGA Mark II Nuclear Research Facility
 6 Semiconductor Materials and Radiological Technologies (S.M.A.R.T.) Laboratory
 7 Center for Complex Fluid Flows

Blant oppdagelsene ved KSU er blant annet laserteknologi nødvendig for utførelse av LASIC øye-kirurgi.

Kansas State University Gardens er et arboret og botanisk hage med bakgrunn i de landbruksvitenskapelige forskningsfeltene. 

Det berømte, årlige Landon-foredraget har blitt holdt av seks presidenter, deriblant George W. Bush i 2006 og Bill Clinton i 2007. Blant kjente tidligere studenter i KSU Alumni finner vi tidligere pressetalsmann Merlin Fitzwater (Reagan, Bush), aktivisten Erin Brockovich, forsvarssjef Richard B. Myers, oppdageren David Fairchild, og en rekke amerikanske og utenlandske senatorer, guvernører, ministre, forretningsledere og vitenskapsfolk.

Referanser

Eksterne lenker 
 

Universiteter i Kansas
Utdanningsinstitusjoner etablert i 1863
1863 i USA
Pottawatomie County (Kansas)